《乌镇道中怀邑大夫熊养素》
明代·饶与龄

谁谓牛刀试武城，操持冰檗羡君清。礼贤不愧宓子贱，驭下堪侔乔智明。

曾庆椿萱同寿恺，漫期兰桂播芳声。分携轸忆琼瑶意，故记俚章对短檠。

作者简介：饶与龄（一五四三 — 一五九五），字道延，号宾印。大埔人。相长子。明神宗万历十七年（一五八九）进士。曾试政都察院，以父母归侍二年而父卒，免服谒选，补中书舍人，才两月而病卒。有《新矶题咏》、《松林漫谈》、《谩笔稿》、《宝印诗草》，父子合刻诗文为《椿桂集》。清康熙《潮州府志》卷九上、清乾隆修《潮州府志》卷二九有传。